البطاقة الشخصية
الاسم : زهراء رضا
مواليد : 1994
الدراسة : اداب انكليزي
مواقع التواصل الاجتماعية
Facebook : Zahraa ridha
زهراء وبدايتها مع التكنولوجيا
موهبة الرسم جانت وياية من الطفولة وامي جانت دائما تحفزني وتساعدني وتشتريلي الوان . تركت الرسم فترة علمود الدراسة ورجعتلة مرحلة ثانية بالكلية بنهاية ٢٠١٣ وبديت اطور نفسي واتعرفت على رسامين ورسامات من جنت اشوف شغلهم اتحفز بالزايد كولش جنت احب الرسم المائي وجربت تقريبا كل انواع الالوان زيتي ومائي ورصاص واخيرشي استقريت عالدجيتال لان حسيت لكيت نفسي بي .شاركت بهواية مهرجانات الي عن طريقها اتعرفت ع هواية فنانين اكثر الناس الي شجعوني هم اهلي واصدقائي صح اني منولدت بعائلة فنية بس ، متذوقة للفن . نجي ع رسم الدجيتال بديت اشتغل ع نفسي بي بالنص الثاني لسنة ٢٠١٥ و بديتها برسومات بسيطة وحاليا دا ارسم كومكس (قصص مصورة ) لصفحتي,
واني حالياً عضو بمجلة مساحة Mesaha.
مَساحة : هي مجموعة شباب يعملون على تطوير الكومكس والكارتوننك وفن الدجتل في العراق.
والـ اريد اوصله عن طريق رسوماتي
وشلون نكدر نتحدى الضروف ونسوي الاشياء الي احنا نحبها ونبدع بيها
حتى لو كان هالشي بعيد عن اختصاصنه .
- انو احاول اغير ولو شوية بس من تفكير المجتمع وبعض العادات الخاطئة الموجودة ببلدي